Okresná prokuratúra Bratislava IV 
Saratovská 1/A, 844 61 Bratislava 4 	

Sp. zn. : 1 Pv 1062/11/1104	Bratislava IV, 14.12.2012
EEČ : 2-11-6-2012

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bratislava IV
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 720,00 € 
b.	Peňažná suma určená na všeobecne prospešné účely: 70,00 € 
c.	Konkrétny adresát peňažnej sumy určenej na všeobecne prospešné účely: štátu na peňažnú pomoc obetiam trestnej činnosti 
d.	Suma odovzdaná štátu na peňažnú pomoc obetiam trestnej činnosti: 70,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX IV pod spisovou značkou ORP-890/OEK-B4-2011.
si obvinený XXXXX v čase medzi 23.45 hod. dňa 28.12.2011 do 00.30 hod. dňa 29.12.2011 v priestoroch disko klubu Casey nachádzajúcom sa v Bratislave, ul. Botanická č. 35, neoprávnene obstaral 1 ks platobnú kartu VÚB, a.s., vedenú k účtu XXXXX na meno poškodeného vo VÚB, a. s., pričom prostredníctvom takto obstaranej platobnej karty uskutočnil dňa 29.12.2011 v čase od 00.34 hod. do 00.38 hod. celkovo 4 neoprávnené výbery finančnej hotovosti v súhrnnej výške 720,- €, všetky z bankomatu Tatrabanka, a.s, č. TATN 038A, nachádzajúcom sa v Bratislave, ul. Karloveská č. 1, čím týmto svojim konaním spôsobil poškodenému XXXXX, nar. XXXXX, trvale bytom XXXXX, XXXXX celkovú škodu vo výške 720,- €.  
Odôvodnenie: 
Vyšetrovateľ PZ, Odboru kriminálnej polície, OR PZ Bratislava IV uznesením ČVS:ORP-890/OEK-B4-2011 dňa 29.12.2011 začal trestné stíhanie za prečin neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 ods. 1 Trestného zákona. 
Následne dňa 15.03.2012 uznesením podľa § 206 ods. 1 ČVS:ORP-890/OEK-B4-2011 vzniesol obvinenie XXXXX na vyššie uvedenom skutkovom základe. 
Obvinený počas svojho výsluchu prehlásil, že spáchal skutok, za ktorý je trestne stíhaný, toto vyhlásenie bolo vykonané slobodne, vážne a určito. Taktiež vyhlásil, že sa chce s poškodeným dohodnúť na ďalšom postupe a vrátiť mu finančné prostriedky, ktoré boli neoprávnene vybraté z platobnej karty poškodeného. 
Poškodený vo svojej výpovedi dňa 06.08.2012 uviedol, že zo strany obvineného mu boli vrátené dňa 29.02.2012 finančné prostriedky vo výške 150,- € a koncom mesiaca júl mu obvinený uhradil 500,- €. Obe platby mu boli zo strany obvineného uhradené v hotovosti, čo potvrdil písomne. S obvineným dohodol, že poslednú splátku dlžných finančných prostriedkov mu obvinený uhradí v priebehu pár týždňov. Zároveň po poučení v zmysle § 220 Trestného poriadku o zmieri, výslovne vyhlásil, že dáva súhlas na takýto postup.

Z uvedeného dôvodu prokurátor Okresnej prokuratúry Bratislava IV dňa 10.09.2012 dal probačnému a mediačnému úradníkovi Okresného súdu Bratislava IV pokyn k obojstrannej mediácii.  

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 

Obvinený je trestne stíhaný pre podozrenie zo spáchania prečinu neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 ods. 1 Trestného zákona. Za tento trestný čin Trestný zákon v osobitnej časti ustanovuje trest odňatia slobody z hornou hranicou trestnej sadzby 5 rokov. Je teda splnená požiadavka, že ide o prečin na ktorý zákon ustanovuje trest odňatia slobody, ktorého horná hranica trestnej sadzby neprevyšuje päť rokov. Zároveň poškodený aj obvinený vo svojich výpovediach súhlasili s postupom uvedeným v § 220 Trestného poriadku a nasl. ustanovení upravujúcich zmier.  
Obvinený sa k spáchaniu skutku priznal, vyhlásil, že vyšetrovaný skutok spáchal, jeho vyhlásenie bolo vykonané slobodne, vážne  a určito. 
Obvinený v prípravnom konaní uhradil poškodenému škodu, ktorá bola poškodenému spôsobená neoprávnenými výbermi z jeho platobnej karty.

V osobe obvineného XXXXX ide o obvineného, ktorý spĺňa všetky podmienky pre schválenie zmieru a zastavenie trestného stíhania. S prihliadnutím na povahu a závažnosť spáchaného činu, na mieru akou bol trestným činom dotknutý verejný záujme, na osobu obvineného a na jeho osobné a majetkové pomery možno takéto rozhodnutie považovať za dostačujúce. Obvinený bol v čase spáchania skutku vo veku mladistvého. Doposiaľ nebol súdne trestaný. V Ústrednej evidencii priestupkov Ministerstva vnútra Slovenskej republiky má obvinený od roku 2010 štyri priestupky, z toho dva na úseku dodržovania čistoty a poriadku  a dva na úseku verejného poriadku, za rušenie nočného pokoja. Tieto priestupky však vzhľadom na charakter a závažnosť nemôžu spôsobiť, že obvinený bude posudzovaný ako soba   mať vplyv na posúdenie osoby obvineného.    

Musím konštatovať, že obvinený splnil všetky podmienky potrebné pre rozhodnutie o schválení zmieru a zastavenie trestného stíhania. Slobodne, vážne a určito vyhlásil, že spáchal skutok, so zmierom súhlasil, poškodenému uhradil spôsobenú škodu, na účet prokuratúry zložil sumu 70,- € určené na verejnoprospešné účely. Takisto poškodený súhlasil so zmierom súhlasil. Obvinený doposiaľ žil bezúhonným životom, a neoprávnený výber finančnej hotovosti z platobnej karty poškodeného možno považovať za jeho skrat a jednorazový exces. 
Vzhľadom na skutočnosti uvedené vyššie som preto rozhodol tak, ako je uvedené vo výrokovej časti tohto uznesenia, schválil som zmier a súčasne som zastavil trestné stíhanie.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Rosol
prokurátor